முனைய துணைக்கோள் ஏவுகலம்-சி46

முனைய துணைக்கோள் ஏவுகலம் -சி46 (PSLV-C46) இந்திய முனைய துணைக்கோள் ஏவுகல வரிசையில் 48ஆவது ஏவுதல் ஆகும். இந்த ஏவுதலில் பூமி கண்காணிப்பு செயற்கைக்கோள் ரிசாட் 2பி செயற்கைக்கோளானது விண்ணில் ஏவப்பட்டது. இந்த ஏவுகலம் ஆந்திர மாநிலம் ஸ்ரீஹரிகோட்டாவில் உள்ள சதீஸ் தவான் விண்வெளி மையத்தின் 1ஆவது தளத்தில் இருந்து 2019 ஆம் ஆண்டு மே 22 ஆம் நாள் காலை 05.30 மணிக்கு விண்ணில் ஏவப்பட்டது. 

 செயற்கைக்கோள் நிலைநிறுத்தம் 
ஏவூர்தியானது தரையில் இருந்து புறப்பட்ட 15 நிமிடம் 25 வினாடிகளுக்குப் பிறகு ‘ரிசாட் 2பி’ செயற்கைக் கோளை 556 கி.மீ. துாரத்தில் புவி நீள்வட்ட சுற்றுப் பாதையில் நிலநடுக்கோட்டிலிருந்து 37 பாகை கோணத்தில் நிலைநிறுத்தியது. 

 பயன்பாடு 
இந்த ஏவுதலினால் புவி சுற்றுவட்டப்பாதையில் நிலைநிறுத்தப்பட்டுள்ள புவி கண்காணிப்பு செயற்கைக் கோளானது விவசாயம், வனப்பாதுகாப்பு, பேரிடர் மேலாண்மை நடவடிக்கைகளுக்கு உதவும் நோக்கத்திற்காக அனுப்பப்பட்டது.

 மேற்கோள்கள் 

பகுப்பு:முனைய துணைக்கோள் ஏவுகலம்